దేశ శ్రేయస్సుకు సంరక్షకులేఅట్టడుగు వర్గాలకు మరిన్ని అవకాశాలురాష్ట్రపతిగా కోవింద్ తొలి ప్రసంగంన్యూఢిల్లీ, జూలై 25(ఆంధ్రజ్యోతి): సమీకృత సమాజ నిర్మాణానికి అట్టడుగు వర్గాలకు మరిన్నిఅవకాశాలు కల్పించాలని భారత ప్రథమ పౌరుడు రామ్నాథ్ కోవింద్ అన్నారు. 14వ రాష్ట్రపతిగా ప్రమాణ స్వీకారం చేసిన తరువాత ఆయన దేశ ప్రజలను ఉద్దేశించి ఉత్తేజ భరిత ప్రసంగం చేశారు. ప్రతీ భారతీయుడూ జాతి నిర్మాణంలో భాగస్వామేనని, దేశ శ్రేయస్సుకు అందరూ సంరక్షకులుగా నిలబడాలని పిలుపునిచ్చారు. భారత్ను ఆర్ధిక అగ్రగామిగా, నైతికతకు మారుపేరుగా నిలబెట్టాలన్నారు. దేశంలోని భిన్నత్వం కీలకమైనదని, అదే మనల్ని ఏకం చేస్తుందన్నారు. ‘‘అనేక రాష్ర్టాలు, ప్రాంతాలు, మతాలు, భాషలు, సంస్కృతులు, ఆచారాలుగా వైవిధ్యమున్నా మనమంతా ఐక్యంగా ఉన్నాం. సమానంగా ఉన్నాం’’ అన్నారు. నిర్విరామ కృషితో త్వరితగతిన ప్రగతిని సాధించాలని పిలుపునిచ్చారు. 75వ స్వాతంత్య్ర దినోత్సవాన్ని జరుపుకునే 2022 నాటికి ఆర్థిక ఫలాలు అట్టడుగున ఉన్న ప్రతీ గ్రామానికి, ప్రతీ ఇంటికి, ప్రతీ ఒక్కరికి అందేలా అంద రూ కష్టపడి పనిచేయాలని కోరారు. ప్రతీ పేదవానికి శీఘ్రగతిన న్యా యం దక్కేలా చూ డాలని సూచించా రు. భారతదేశం శాంతి, ప్రశాంతత, పర్యావరణ సంతులత సాధించడంలో ప్రపంచానికే తలమానికం కావాలన్నారు. మహాత్మాగాంధీ, దీన్దయాళ్ ఉపాధ్యాయ బోధించినట్లుగా బలమైన, అధిక వృద్ధి ఆర్థిక వ్యవస్థను, అక్షరాస్య, సమీకృత సమాజాన్ని నిర్మించాలని పిలుపునిచ్చారు. దేశ నిర్మాణంలో మహిళల పాత్ర అమోఘమన్న కోవింద్ ఉద్యోగాలు చేస్తూనే ఇంటి బాధ్యతలను సమర్థంగా నిర్వర్తిస్తూ తమ పిల్లల్ని ఉత్తమ పౌరులుగా తీర్చిదిద్దుతున్నారని మహిళలను కొనియాడారు. దేశాన్ని ప్రభుత్వాలు మాత్రమే నిర్మించలేవని, అవి దోహదకారులుగా మాత్రమే నిలవగలవన్నారు. తోటి మనిషికి అన్నం పెట్టేందుకు మండుటెండలో కష్టపడి పనిచేసే రైతు, సరిహద్దులో దేశ రక్షణ కోసం నిలిచిన సైనికులు, ఉగ్రవాదాన్ని తుదముట్టించేందుకు ప్రాణాలను పణంగా పెట్టే పోలీసులు అందరూ దేశ నిర్మాతలే అన్నారు. ‘‘గురు గ్రహానికి రాకెట్ను పంపే శాస్త్రవేత్త, వ్యాక్సిన్ను కనిపెట్టే వైద్యుడు, మారుమూల గ్రామాల్లో వ్యాధులతో బాధపడుతున్న పేదలకు వైద్య సేవలు అందించే ప్రతీ డాక్టరు, నర్సు, ఉపాధి కల్పన కోసం అంకురాలను ప్రారంభించే ఔత్సాహిక పారిశ్రామికవేత్తలు.. ఇలాఅందరూ దేశనిర్మాతలే’’ అన్నారు. రాజేంద్ర ప్రసాద్, సర్వేపల్లి రాధాకృష్ణన్, అబ్దుల్ కలాం, ప్రణబ్ ముఖర్జీలు చూపిన మార్గాలే తనకు ఆదర్శమన్నారు. అంబేద్కర్ గణతంత్ర నైతిక విలువలను, ఆత్మగౌరవాన్ని ప్రతి ఒక్కరిలో నాటారన్నారు. సంప్రదాయాన్ని, ఆధునికతను, టెక్నాలజీని సమ్మిళితం చేసి స్వర్ణభారతిని నిర్మించాల్సిన అవసరం ఉందన్నారు.మట్టి ఇంటి నుంచి వచ్చాచిన్న గ్రామంలో మట్టి ఇంటి నుంచే తన యాత్ర ప్రారంభమైనదని, తన లాగానే చాలామంది యాత్రను ప్రారంభించారని కోవింద్ చెప్పారు. సమాజంలోని అన్ని సమస్యల పరిష్కారానికి మూల మంత్రం రాజ్యాంగ పీఠికేనన్నారు. న్యాయం, సమానత్వం, స్వేచ్ఛలకు రాజ్యాం గం భరోసా ఇస్తుందన్నారు. తనకు సహకరించిన ప్రతి ఒక్కరికి ధన్యవాదాలు తెలిపారు. రాష్ట్రపతిగా తన బాధ్యతలను చాలా గౌరవంగా నిర్వర్తిస్తానని, రాష్ట్రపతి పదవిని వినమ్రంగా స్వీకరిస్తున్నానన్నారు. దేశ ప్రజలందరి అంచనాలకు తగినట్లుగా నడుచుకుంటానన్నారు. కోవింద్ ప్రసంగం స్ఫూర్తివంతంగా ఉందని ప్రధాని మోదీ కొనియాడారు. భారత్ బలమేంటో చక్కగా చెప్పారంటూ ట్వీట్ చేశారు. కోవింద్ ప్రమాణానికి ముందు ప్రధాని బీజేపీ పార్లమెంటరీ పార్టీ సమావేశంలో మాట్లాడారు.వెంకయ్య అభినందనలురాష్ట్రపతి రామ్నాథ్ కోవింద్కు, ఎన్డీయే ఉప రాష్ట్రపతి అభ్యర్థి వెంకయ్య నాయుడు అభినందనలు తెలిపారు. బీజేపీలో ఇద్దరం కలిసి పని చేశామని, కోవింద్ అందరి మన్ననలు పొందేవారని గుర్తు చేసుకున్నారు. అట్టడుగు స్థాయి నుంచి పైకి వచ్చిన కోవింద్ స్ఫూర్తిగా నిలిచారని ఎంపీ కవిత అన్నారు.
desha shreyassuku samrakshakuleattadugu vargaalaku marinni avakaasaaluraashtrapatiga kovind toli prasangamnyuudlli, juulai 25(aandhrajyoti): sameekruta samaja nirmaanaaniki attadugu vargaalaku marinniavakaasaalu kalpinchaalani bhaarata prathama pourudu ramnath kovind annaru. 14va raashtrapatigaa pramaana sweekaaram chesina taruvaata aayana desha prajalanu uddesinchi utteja bharita prasangam chesaru. pratee bhaaratheeyuduu jaati nirmaanamlo bhagaswamenani, desha shreyassuku andaruu samrakshakulugaa nilabadaalani pilupunicchaaru. bhaaratnu aardhika agragaamigaa, naitikataku maaruperugaa nilabettaalannaaru. desamloni bhinnatvam keelakamainadani, adhe manalni ekam chestundannaru. ‘‘aneka rashrtalu, praantaalu, mataalu, bhashalu, samskrutulu, aachaaralugaa vaividhyamunna manamanta aikyamgaa unnam. samaanamgaa unnam’’ annaru. nirvirama krushitho tvaritagatina pragatini saadhinchaalani pilupunicchaaru. 75va swaatantyra dinotsavaanni jarupukune 2022 naatiki aardhika phalaalu attaduguna unna pratee graamaaniki, pratee intiki, pratee okkariki andela anda roo kashtapadi panicheyaalani koraru. pratee paedavaaniki sheeghragatina nya yam dakkela chuu dalani suuchimchaa ru. bharatadesam saanti, prasaantata, paryaavarana santulata saadhinchadamlo prapanchaanike talamaanikam kavalannaru. mahatmagandhi, deendayal upadhyaya bodhinchinatlugaa balamaina, adhika vruddhi aardhika vyavasthanu, aksharasya, sameekruta samaajaanni nirminchaalani pilupunicchaaru. desha nirmaanamlo mahilala paatra amoghamanna kovind udyogaalu chestune inti baadhyatalanu samarthamgaa nirvartistuu tama pillalni uttama pourulugaa teerchididdutunnaara mahilalanu koniyaadaaru. deshaanni prabhutvaalu matrame nirminchalevani, avi dohadakaarulugaa matrame nilavagalavannaru. thoti manishiki annam pettenduku mandutendalo kashtapadi panichese raitu, sarihaddulo desha rakshana kosam nilichina sainikulu, ugravaadaanni tudamuttinchenduku praanaalanu panamgaa pette poliisulu andaruu desha nirmatale annaru. ‘‘guru grahaniki raaketnu pampe saastravetta, vyaaksinnu kanipette vaidyudu, maarumuula graamaallo vyaadhulatho baadhapadutunna pedalaku vaidya sevalu andinche pratee daaktaru, narsu, upaadhi kalpana kosam ankuraalanu praarambhinche autsaahika paarisraamikavettalu.. ilaaandaruu desanirmatale’’ annaru. rajendra prasad, sarvepalli radhakrishnan, abdul kalaam, pranab mukharjeelu chuupina margale tanaku aadarsamannaaru. ambedkar ganatantra naitika viluvalanu, aatmagouravaanni prati okkarilo naataarannaaru. sampradaayaanni, aadhunikatanu, technologyni sammilitam chesi swarnabhaaratini nirminchaalsina avasaram undannaaru.matti inti nunchi vachaachinna graamamlo matti inti nunche tana yaatra praarambhamainadani, tana lagane chaalaamandi yaatranu praarambhinchaarani kovind cheppaaru. samaajamlooni anni samasyala parishkaaraaniki muula mantram raajyaamga peethikenannaaru. nyaayam, samaanatvam, swechchalaku rajyam gam bharosa istundannaru. tanaku sahakarinchina prati okkariki dhanyavaadaalu telipaaru. raashtrapatigaa tana baadhyatalanu chala gowravanga nirvartistaanani, rashtrapati padavini vinamramgaa sweekaristunnaannan. desha prajalandari anchanaalaku taginatlugaa naduchukuntaanannaaru. kovind prasangam sphuurtivantamgaa undani pradhaani modii koniyaadaaru. bharat balamento chakkaga cheppaarantuu tweet chesaru. kovind pramaanaaniki mundu pradhaani bgfa parlamentary party samavesamlo matladaru.venkayya abhinandanaluraashtrapati ramnath kovindku, endeeye upa rashtrapati abhyarthi venkayya nayudu abhinandanalu telipaaru. beejeepeelo iddaram kalisi pani chesamani, kovind andari mannanalu pondevaarani gurtu chesukunnaru. attadugu sthaayi nunchi paiki vachina kovind sphuurtigaa nilichaarani empy kavita annaru.